Daniel Oprița le-a spus ”la revedere” jucătorilor Stelei: ”Îmi văd de vacanță”
Steaua riscă să rămână fără antrenor după ce Liga 2 s-a încheiat.
Daniel Oprița și-a luat ”la revedere” de la jucătorii Stelei, după cum a anunțat printr-o postare pe pagina de Facebook.
Contractul tehnicianului se încheie în vară, iar Oprița a dezvăluit că și-ar dori să pregătească o echipă cu drept de promovare din primul eșalon.
”Mi-am luat la revedere de la jucători pentru că se pleacă în vacanță. Da, acum vedem. Am intrat în vacanță și, nu știu, cel puțin o săptămână o să stau așa, să mă liniștesc, să îmi văd puțin de vacanță. Dar nu știu dacă după aceea ce va fi, pentru că chiar nu prea am avut pauză și e nevoie…
Nu știu, adică acum o să vorbesc ceva clar despre ceva mai departe. Da, îmi expiră. Și jucătorilor, și nouă, staffului, dar vedem, am zis să vedem peste o săptămână. Vedem ce va fi, vedem cum vor decurge discuțiile, ce planuri vor fi”, a spus Daniel Oprița, potrivit iAMsport.ro.